Baionako San Bernardo abadia

Baionako San Bernardo abadia Lapurdiko hiriburuko izen bereko auzoan zegoen zistertar monasterioa izan zen. RD 309 errepidea eta Bordele-Irun burdinbidearen artean dago, Aturriko bokalearen eskuinaldean. Historia 1168an, Cagnotteko abadia beneditarrak priore-etxe bat sortu zuen Mugerren, Baionatik kilometro gutxira. Priore-etxe hau 1200ean zistertar ordenaren eskuetara pasa eta emakume komunitate bat hartu zuen bere barnean. 1245ean, mojak, beren komunitatearendako leku egokiagoaren bila, Baionara aldatu ziren. Inozentzio IV.aren 1245eko pontifize-bulda batek mojen pribilegioak berretsi zituen Baionan, baina toki horretan eraikinik eta komunitaterik zituela zioen lehen aipamen idatzia 1268koa da. Abadia 1790ean itxi zuten. Baionako setioan egindako operazio militarrek eraikinen zati handi bat kaltetu zuten. XIX. mendean zehar, Primo Feliciano Martinez de Ballesteros errioxar frantsestuak hasieran tabako eta ondoren botila-lantegi bihurtu zuen. Arkitektura Abadiaren eraikina hein handi batean desagertu da: XX. mende hondarrean iraun zuten eraikin zaharrak etxebizitza gisa berritu zituzten 2008an. Zatirik zaharrenak kapitulu-gela bati eta sakristia bati dagozkie (XIX. mende bukaeran sakristia bera kapera bihurtua). Pulpitutik ikus zitekeen bi areto horiei itsatsitako jangela berriagoa da; hiru aretoen multzoa XIII. mendearen bigarren erdialdekoa da, eta lehiatil distiratsuak ditu ezaugarri. Dependentziak Baionakoa Cagnotteko abadiaren filial bat izan zen. Abadiaren eranskin bat (Montoriko priore-etxea edo etxaldea) 1264an sortu zuten Aturri ibaiaren estuarioaren bestaldean, eta abadiaren kartularioak agertzen da. Erreferentziak Bibliografia (Frantsesez) Bertrand, Paul. (2006). Cartulaire de l'abbaye Saint-Bernard de Bayonne. in: cartulR - Répertoire des cartulaires médiévaux et modernes. Orléans: Institut de Recherche et d'Histoire des Textes. (Frantsesez) Bouvart, Patrick. (2008-3-1). «Bayonne – Ancienne abbaye Saint-Bernard, 6 chemin des Cisterciennes» ADLFI. Archéologie de la France - Informations. une revue Gallia (USR 3225 MAE René-Ginouvès) ISSN 2114-0502.. Kanpo estekak